VLÁDA  SLOVENSKEJ  REPUBLIKY

N Á V R H

UZNESENIE VLÁDY SLOVENSKEJ REPUBLIKY

č. 

z

k návrhu účasti delegácie Slovenskej republiky na 93. zasadnutí Generálnej konferencie Medzinárodnej organizácie práce v Ženeve v dňoch 31. mája 2005 až 16. júna 2005

Číslo materiálu: |
Predkladateľ: | minister práce, sociálnych vecí a rodiny

Vláda

A. súhlasí

A.1 s účasťou delegácie SR na 93. zasadnutí Generálnej konferencie Medzinárodnej organizácie práce v Ženeve od 31. mája 2005 do 16. júna 2005 (ďalej len „konferencia“) v trojstrannom zložení,

A.2  s návrhom zloženia delegácie za vládu SR a postupom delegácie SR na konferencii,

A.3  s návrhom stanoviska vlády k programu a k navrhovaným záverom konferencie;

B. vymenúva

B.1  Kálmána Petőcza

veľvyslanca Stálej misie SR pri úradovni OSN a ostatných medzinárodných organizáciách v Ženeve 

za vedúceho delegácie – delegáta,

B.2  Annu Machalíkovú

riaditeľku osobného úradu Ministerstva práce, sociálnych vecí a rodiny SR

za zástupkyňu vedúceho delegácie - náhradník delegáta,

B.3  Elenu Krausovú

vedúcu služobného úradu Ministerstva práce, sociálnych vecí a rodiny SR 

za poradkyňu k prvému bodu programu konferencie,

B.4  Stanislava Šotníka

riaditeľa kancelárie ministra práce, sociálnych vecí a rodiny SR 

za poradcu k druhému bodu programu konferencie,

B.5  Vlastu Husárikovú

generálnu riaditeľku sekcie legislatívy Ministerstva práce, sociálnych vecí a rodiny SR 

za poradkyňu k tretiemu bodu programu konferencie,

B.6  Elenu Michaldovú

generálnu riaditeľku sekcie sociálnej a rodinnej politiky Ministerstva práce, sociálnych vecí a rodiny SR

za poradkyňu k štvrtému bodu programu konferencie,

B.7  Máriu Buchtovú

riaditeľku odboru pracovnoprávnych vzťahov a ochrany práce Ministerstva práce, sociálnych vecí a rodiny SR 

za poradkyňu k štvrtému bodu programu konferencie,

B.8  Pavla Juhása

riaditeľa odboru záležitostí EÚ a medzinárodných vzťahov Ministerstva práce, sociálnych vecí a rodiny SR

za poradcu k šiestemu bodu programu konferencie,

B.9  Noru Šeptákovú
prvú tajomníčku Stálej misie SR pri úradovni OSN a ostatných medzinárodných organizáciách v Ženeve

za poradkyňu s postavením a úlohami v súlade s čl. 2 odsekom 3 písm. g) Rokovacieho poriadku konferencie (tajomník delegácie);

C. splnomocňuje

ministra práce, sociálnych vecí a rodiny

C.1 vymenovať 1 delegáta a 2 poradcov za zamestnávateľov na základe nominácie zo strany Republikovej únie zamestnávateľov a Asociácie zamestnávateľských zväzov a združení SR,

C.2 vymenovať 1 delegáta a 2 poradcov za zamestnancov – pracovníkov na základe nominácie zo strany Konfederácie odborových zväzov SR;
D. ukladá
členom vládnej časti delegácie SR

D.1  zabezpečiť, aby schválený postup delegácie SR a schválené stanovisko vlády k programu a záverom konferencie slúžili ako záväzná inštrukcia,
ministrovi práce, sociálnych vecí a rodiny 

D.2  požiadať ministra zahraničných vecí SR o vystavenie akreditačných listín členov delegácie SR na konferenciu,
                                                                                                            do 13. mája 2005
ministrovi zahraničných vecí
D.3  vystaviť poverovacie listiny členov delegácie SR na konferenciu,
                                                                                                             do 16. mája 2005 
ministrovi práce, sociálnych vecí a rodiny SR
D.4 predložiť na rokovanie vlády správu o priebehu a výsledkoch konferencie s návrhom príslušných opatrení;
                                                                                                            do 15. novembra 2005 
E. berie na vedomie, že

E.1  náklady – cestovné výdavky a výdavky spojené s pobytom na konferencii časti delegácie SR za zamestnávateľov, ako aj časti delegácie SR za zamestnancov (pracovníkov) sa hradia z finančných prostriedkov člena Medzinárodnej organizácie práce; Slovenská republika je členom Medzinárodnej organizácie práce ako štát, a preto sa uvedené náklady v tomto prípade hradia z finančných prostriedkov kapitoly rozpočtu Ministerstva práce, sociálnych vecí a rodiny SR v súlade s čl. 13 ods. 2 písm. a) Ústavy Medzinárodnej organizácie práce; náklady – cestovné výdavky a výdavky spojené s pobytom delegátov (náhradných delegátov, poradcov) vládnej časti delegácie SR hradí príslušné ministerstvo alebo ústredný orgán štátnej správy SR podľa toho, ku ktorému ministerstvu alebo ústrednému orgánu štátnej správy SR je vymenovaný vládny delegát (náhradný delegát, poradca) v služobnom alebo obdobnom vzťahu.
Vykoná:	minister práce, sociálnych vecí a rodiny 
minister zahraničných vecí

Na vedomie:	prezident Republikovej únie zamestnávateľov
prezident Asociácie zamestnávateľských zväzov a združení SR
prezident Konfederácie odborových zväzov SR